gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7002, del 12-04-2013 (2013/3239)

Informació pública de la modificació dels estatuts de l'organització professional denominada Asociación de Empresas de Servicios del Audiovisual Valenciano.
------------------------------------------------------------------------------------------------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3239


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la modificació dels estatuts de l'organització professional denominada Asociación de Empresas de Servicios del Audiovisual Valenciano. [2013/3239]  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en esta, es fa públic que han sigut depositats en esta oficina, adscrita a la Direcció General de Treball, Cooperativisme i Economia Social, la certificació de l'acta i els nous estatuts de l'organització professional denominada Asociación de Empresas de Servicios del Audiovisual Valenciano, segons el que s'ha acordat en l'assemblea general ordinària celebrada el dia 29 de juny de 2012, i que consistix en un nou text de l'article 7.  
L'acta consta firmada per la secretària, Carmen Ponce Pellicer, amb el vistiplau del president, Darío Ginestar.  
  
València, 4 de febrer de 2013.- L'encarregada de l'Oficina de Depòsit d'Estatuts d'Organitzacions Professionals: M. Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 7090, del 16-08-2013 (2013/8319)

Informació pública de l'actualització de tarifes de subministrament d'aigua potable a les Useres de 2013.
---------------------------------------------------------------------------------------------------------

### Dades del document

Número de DOGV
:   7090

Data del DOGV
:   16-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8319


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes de subministrament d'aigua potable a les Useres de 2013. [2013/8319]  
D'acord amb el que es disposa en el Decret 3/2008, d'11 de gener, del Consell, pel qual s'estableix un sistema simplificat per a l'actualització dels preus i les tarifes regulats en el Decret 109/2005, de 10 de juny, del Consell, sobre procediment per a la implantació o modificació de preus o tarifes sotmesos al règim d'autorització i comunicació, amb data 27 de juny de 2013, la mercantil Sociedad de Fomento Agrícola Castellonense, SA, va presentar davant la Conselleria d'Economia, Indústria, Turisme i Ocupació l'actualització de tarifes del subministrament d'aigua potable de la localitat de les Useres, conforme es detalla a continuació:  
  
Quota de servici   
Comptador de 13 mm. 15,00 €/trim.  
Comptador de 15 mm. 15,00 €/trim.  
Comptador de 20 mm. 24,06 €/trim.  
Comptador de 25 mm. 33,68 €/trim.  
Comptador de 30 mm. 48,12 €/trim.  
Comptador de 40 mm. 96,23 €/trim.  
Comptador de 50 mm. 144,36 €/trim.  
Comptador de 65 mm. 192,25 €/trim.  
Comptador de 80 mm. 288,71 €/trim.  
Comptador de 100 mm. 481,16 €/trim.  
   
Quota de consum   
De 0 a 35 m³/trim. 1,0364 €/m³  
De 35 a 50 m³/trim. 1,5546 €/m³  
Excés de 50 m³/trim. 2,7589 €/m³  
  
Manteniment de comptadores   
Comptador de 13 mm. 2,6043 €/trim.  
Comptador de 15 mm. 3,9063 €/trim.  
Comptador de 20 mm. 6,5109 €/trim.  
Comptador de 25 mm. 9,1155 €/trim.  
Comptador de 30 mm. 13,0221 €/trim.  
Comptador de 40 mm. 26,0442 €/trim.  
Comptador de 50 mm. 39,0663 €/trim.  
Comptador de 65 mm. 52,0881 €/trim.  
Comptador de 80 mm. 65,1102 €/trim.  
Comptador de 100 mm. 91,1544 €/trim.  
  
Sobre les presents tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
Cosa que es fa pública.  
  
Les Useres, 2 d'agost de 2013.- L'apoderat: Miguel Tena Betí.
Diari Oficial de la Generalitat Valenciana


Sumari del DOGV 7123, del 02-10-2013 (2013/9320)

Notificació de la interlocutòria d'aclariment dictada en el procediment ordinari número 422/2012.
-------------------------------------------------------------------------------------------------

### Dades del document

Número de DOGV
:   7123

Data del DOGV
:   02-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9320


Organisme emissor
:   Jutjat de Primera Instància Número 4 d'Alzira

Tipus de document
:   Anunci

Notificació de la interlocutòria d'aclariment dictada en el procediment ordinari número 422/2012. [2013/9320]  
En este Jutjat de Primera Instància número 4 d'Alzira (València) es tramita el procediment ordinari 422/2012, en què s'ha dictat interlocutòria d'aclariment de sentència, en data 3 de setembre de 2013, de les pretensions reclamades, i perquè valga de notificació de forma deguda a María Virtudes Solís Albandea. La interessada esmentada pot prendre coneixement íntegre de l'acte esmentat a la seu judicial, i al mateix temps se li fa saber que contra esta resolució no es pot interposar cap recurs, d'acord amb l'apartat 7 de l'article 267 de la Llei Orgànica del Poder Judicial vigent.  
  
Alzira, 10 de setembre de 2013.- El secretari judicial: Antonio José Jiménez Hurtado.
Diari Oficial de la Generalitat Valenciana


Sumari del DOGV 7136, del 22-10-2013 (2013/9939)

Informació pública de la segona modificació puntual número 2 del pla parcial del sector Golf-Pobla.
---------------------------------------------------------------------------------------------------

### Dades del document

Número de DOGV
:   7136

Data del DOGV
:   22-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/9939


Data del document
:   01-10-2013

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * pla d'urbanisme
    * administració local

Informació pública de la segona modificació puntual número 2 del pla parcial del sector Golf-Pobla. [2013/9939]  
Per acord de Junta de Govern Local, en sessió ordinària, celebrada el dia 1 d'octubre de 2013, va adoptar acord sobre tràmit d'informació pública de la segona modificació puntual del pla parcial del sector Golf-Pobla i informe de sostenibilitat econòmic, tramitats a instàncies d'este Ajuntament, que té per objecte la subdivisió del sector, previst per al seu desenrrotllament en una única unitat d'execució, en 15 unitats d'execució de menor grandària.  
El que es fa públic per termini d'un mes, conforme a l'establit en l'article 83.2 de la Llei 16/2005, de 30 de desembre, Urbanística Valenciana, a fi que els interessats puguen formular les al·legacions que tinguen per convenient.  
Tota la documentació, així com l'expedient administratiu, podrà ser consultat en la plana web i en el Departament d'Urbanisme de l'Ajuntament de la Pobla de Vallbona, els dies hàbils en horari d'oficina.   
  
La Pobla de Vallbona, 1 d'octubre de 2013.- L'alcaldessa presidenta: M.ª Carmen Contelles Llopis.
Diari Oficial de la Generalitat Valenciana


Sumari del DOGV 7005, del 17-04-2013 (2013/3551)

Notificació de la baixa com a procurador a fi de procedir a la devolució de la fiança de l'expedient governatiu número 77/2003.
-------------------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3551


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Notificació de la baixa com a procurador a fi de procedir a la devolució de la fiança de l'expedient governatiu número 77/2003. [2013/3551]  
Perquè així ho ha disposat la presidenta d'este Tribunal Superior de Justícia en l'expedient governatiu número 77/2003 referent al procurador Agustín Cerdá Dols, es fa saber que, en compliment del que establixen l'article 25 i següents de l'Estatut General dels Procuradors dels Tribunals i que havent exercit en el partit judicial de Castelló, se n'anuncia la baixa, i a fi de procedir a la devolució de la fiança constituïda al seu dia, s'obri un termini de sis mesos des de la publicació d'este anunci, a l'efecte de reclamacions.  
  
  
València, 3 d'abril de 2013.- El secretari de govern: José Miguel de Ángel Cubells.
Diari Oficial de la Generalitat Valenciana


Sumari del DOGV 6975, del 28-02-2013 (2013/1962)

Informació pública de la sol·licitud de modificació substancial de l'autorització ambiental integrada d'una explotació avícola d'engreixament de pollastres a Utiel (València). Expedient número 029/12 IPPC.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6975

Data del DOGV
:   28-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1962


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud de modificació substancial de l'autorització ambiental integrada d'una explotació avícola d'engreixament de pollastres a Utiel (València). Expedient número 029/12 IPPC. [2013/1962]  
De conformitat amb el que establix l'article 27 del Decret 127/2006 (DOCV 20.09.2006), que desplega la Llei 2/2006, de 5 de maig, de Prevenció de la Contaminació i Qualitat Ambiental, i en l'article 3 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de Projectes, se sotmet a informació pública l'expedient número 029/12 IPPC, seguit a instàncies de Sivimar, SL, amb CIF R44877466 i domicili social a la plaça de la Legió Espanyola, 2, 1a, de València, que té com a objecte l'atorgament de la modificació substancial de l'autorització ambiental integrada d'una explotació avícola d'engreixament de pollastres.  
  
Peticionari: Sivimar, SL.  
Emplaçament: polígon 13, parcel·les 743, 744,745, 746, 764, 766, 774, 785, 786 i 787 del terme municipal d'Utiel (València).  
Projecte: autorització ambiental integrada d'una ampliació d'una explotació avícola d'engreixament de pollastres al terme municipal d'Utiel (València).  
Producció: capacitat final de 367.200 pollastres.  
El que es posa en general coneixement perquè en el termini de 30 dies hàbils a partir de l'endemà de la publicació d'este anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
  
Durant este termini les persones interessades podran examinar els projectes presentats en el Centre d'Informació i Documentació Ambiental (CIDAM), carrer Francesc Cubells, 7, de València, i en l'Ajuntament d'Utiel on estaran exposats en hores d'atenció al públic.  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en el web de la Conselleria d'Infraestructures, Territori i Medi Ambient l'informe relatiu a les al·legacions presentades.  
  
València, 7 de febrer de 2013.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 7118, del 25-09-2013 (2013/9147)

Notificació de la interlocutòria d'aclariment de la sentència dictada en el juí ordinari 571/2010.
--------------------------------------------------------------------------------------------------

### Dades del document

Número de DOGV
:   7118

Data del DOGV
:   25-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9147


Organisme emissor
:   Jutjat de Primera Instància Número 2 de Mislata

Tipus de document
:   Edicte

Notificació de la interlocutòria d'aclariment de la sentència dictada en el juí ordinari 571/2010. [2013/9147]  
Addició per omissió a l'edicte publicat en el Diari Oficial de la Comunitat Valenciana número 7054, de 26 de juny de 2013, pàgina 19490, sobre la interlocutòria d'aclariment:  
«Interlocutòria  
Magistrada jutgessa: Julia María Mínguez Roca.  
Antecedents de fet  
1. En este procediment s'ha dictat sentència en data 4 de maig de 2013, que ha sigut notificada a les parts litigants.  
2. En la resolució esmentada figura el següent paràgraf:  
En la dispositiva consta que les costes s'imposen a la part actora, tanmateix, pel fet d'estimar-se la demanda i de conformitat amb el fonament jurídic 4t, ha de dir que s'imposen a la part demandada.  
3. La representació de Ges Seguros SA, ha sol·licitat l'aclariment de la sentència en el sentit que consta en el fonament anterior.  
  
Fonaments de dret  
1. L'article 214 de la Llei d'Enjudiciament Civil establix que els tribunals no podran variar les resolucions que pronuncien després de firmades, però sí aclarir algun concepte fosc i rectificar qualsevol error material que tinguen. Els aclariments seran possibles, segons establix l'apartat 2 del mateix precepte, d'ofici, pel tribunal o secretari judicial, segons corresponga, dins dels dos dies següents al de la publicació de la resolució, o a petició de part o del ministeri fiscal formulada dins del mateix termini, que en este cas seria resolta per qui haguera dictat la resolució de què es tracte dins dels tres dies següents al de la presentació de l'escrit en què se sol·licite l'aclariment.  
  
2. En este cas, la petició ha sigut formulada dins del termini i s'estima procedent accedir-hi.  
Part dispositiva  
Dispose estimar la petició formulada per Ges Seguros, SA, d'aclarir la sentència de data 4 de maig de 2013, dictada en este procediment, en el sentit que s'indica:  
En la dispositiva de la sentència, on diu: que les costes s'imposen a la part actora; ha de dir: que s'imposen a la part demandada.  
Expediu certificats d'esta resolució, que s'uniran a estes actuacions, i porteu l'original al llibre de resolucions definitives.  
  
Mode d'impugnació. Contra esta resolució no podrà interposar-se cap recurs, sense perjuí dels recursos que pertoquen, si és el cas, contra la resolució a què es referix la sol·licitud d'aclariment.  
Així ho manen i ho disposen. En donem fe.   
La magistrada jutgessa. El secretari judicial.»  
  
Mislata, 29 de maig de 2013.- El secretari judicial: Juan Ramón Segarra Calvo.
Diari Oficial de la Generalitat Valenciana


Sumari del DOGV 7034, del 29-05-2013 (2013/5282)

Notificació de la sentència dictada en el juí verbal número 2334/2009.
----------------------------------------------------------------------

### Dades del document

Número de DOGV
:   7034

Data del DOGV
:   29-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5282


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el juí verbal número 2334/2009. [2013/5282]  
En este procediment de juí verbal 2334/2009 s'ha dictat la sentència que, literalment, diu el següent:  
«Sentència número 182/2011  
Torrevieja, 5 d'abril de 2011  
Dispositiva  
Estime íntegrament la demanda presentada pel procurador dels tribunals el senyor Giménez Viudes, en nom i representació de la Comunitat de Propietaris Parque de las Avenidas II, fase III, contra Kerek Thomas Farrelly, i condemne este últim a pagar a la demandant la quantitat de 1.460,70 euros, amb els interessos legals des de la interposició de la demanda respecte de la quantitat inicialment reclamada i des de la present sentència respecte de les quantitats incrementades, que seran incrementades en dos punts des de la notificació d'esta, i a les costes d'este procediment.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en este Jutjat en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugnen (art. 457.2 LECn); la part ha de depositar la quantitat de cinquanta euros (50 €) en el compte de Banesto número 99749388165109/09 i acreditar-ne la consignació. No s'admetrà a tràmit cap recurs que no tinga el depòsit constituït.   
Esta és la sentència que pronuncie, mane i firme.»  
Atés que es desconeix el domicili o la residència actuals de la part demandada, per la provisió de 24 d'octubre de 2012, el jutge, de conformitat amb el que disposen els articles 156.4 i 164 de la Llei d'Enjudiciament Civil 1/2000, ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència, de data 5 d'abril de 2011, a Kerek Thomas Farrelly.  
  
  
Torrevieja, 24 d'octubre de 2012.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7175, del 18-12-2013 (2013/11377)

Notificació de l'acord d'incoació dels expedients sancionadors TRANS./040413/1537-1 i altres de la llista DI 35/2013.
---------------------------------------------------------------------------------------------------------------------

### Dades del document

Número de DOGV
:   7175

Data del DOGV
:   18-12-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11162


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de l'acord d'incoació dels expedients sancionadors TRANS./040413/1537-1 i altres de la llista DI 35/2013. [2013/11089]  
De conformitat amb el que establixen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE 12, 14.01.1999), es fa pública notificació de l'acord d'incoació dels expedients sancionadors que s'indiquen (DI 35/2013), instruïts pel Servici Territorial de Transports a les persones o a les entitats denunciades que a continuació s'indiquen, ja que intentada la notificació en l'últim domicili conegut no s'ha pogut practicar.  
Els expedients corresponents estan en el Servici Territorial de Transports, davant del qual els assistix el dret d'al·legar per escrit el que consideren convenient en defensa seua, amb aportació de les proves que consideren oportunes, dins del termini de quinze dies hàbils comptadors des de l'endemà de la publicació del present en el Diari Oficial de la Comunitat Valenciana.  
Transcorregut este termini sense que s'haja fet ús del dret per a formular al·legacions i/o aportar proves, es dictaran les resolucions oportunes.  
  
València, 2 de desembre de 2013.- La cap del Servici Territorial de Transports: Ana Martínez Llorca.
Diari Oficial de la Generalitat Valenciana


Sumari del DOGV 6964, del 13-02-2013 (2013/1304)

Formalització del contracte número 002/2012. Assistència tècnica al projecte de cultiu i experimentació agronòmica de varietats hortofructícoles a les estacions experimentals agràries d'Elx, Carcaixent, Llutxent, Vila-real i Moncada.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6964

Data del DOGV
:   13-02-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/1304


Data del document
:   05-02-2013

Organisme emissor
:   Institut Valencià d'Investigacions Agraries

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número 002/2012. Assistència tècnica al projecte de cultiu i experimentació agronòmica de varietats hortofructícoles a les estacions experimentals agràries d'Elx, Carcaixent, Llutxent, Vila-real i Moncada. [2013/1304]  
1. Entitat adjudicadora  
a) Organisme: Institut Valencià d'Investigacions Agràries.  
b) Dependència que tramita l'expedient: Secretaria Juridicoadministrativa.  
c) Número d'expedient: 002/2012.  
d) Adreça d'Internet del perfil del contractant:  
 .  
2. Objecte del contracte  
a) Tipus de contracte: servicis.  
b) Descripció de l'objecte: assistència tècnica al projecte de cultiu i experimentació agronòmica de varietats hortofructícoles a les estacions experimentals agràries d'Elx, Carcaixent, Llutxent, Vila-real i Moncada.  
c) Divisió per lots i nombre: 1.  
d) CPV (referència de nomenclatura): 77310000-6.  
a) Butlletí o diari oficial i data de publicació de l'anunci de licitació: DOCV núm. 6913, de 29 de novembre de 2012.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: adjudicació a l'oferta de preu més baix.  
4. Valor estimat del contracte  
132.231,40 €.  
5. Pressupost base de licitació  
Import net: 132.231,40 €. Import total (IVA inclòs): 160.000,00 €.   
  
6. Formalització del contracte  
a) Data d'adjudicació: 21 de gener de 2013.  
b) Data de formalització del contracte: 23 de gener de 2013.  
c) Contractista: Talher, SA, i Sol i Vent Paisajes, SL, UTE.  
d) Import d'adjudicació. Import net: 131.940,49 €. Import total (IVA inclòs): 159.647,99 €.  
  
Moncada, 5 de febrer de 2013.- El director de l'IVIA: Florentino Juste Pérez.
Diari Oficial de la Generalitat Valenciana


Sumari del DOGV 7119, del 26-09-2013 (2013/9104)

Notificació de la sentència dictada en el juí de faltes número 325/2012.
------------------------------------------------------------------------

### Dades del document

Número de DOGV
:   7119

Data del DOGV
:   26-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9104


Organisme emissor
:   Jutjat de Primera Instància i Instrucció Número 5 de Sagunt

Tipus de document
:   Edicte

Notificació de la sentència dictada en el juí de faltes número 325/2012. [2013/9104]  
Juí de faltes número 000325/2012   
Nieves Martínez López, secretària del Jutjat de Primera Instància i Instrucció número 5 de Sagunt, faig saber que en este Jutjat se seguix el juí de faltes número 000325/2012, en relació amb una presumpta falta de danys atribuïda entre altres a Daniel Rozo González, en què s'ha dictat una sentència, en data 26 d'octubre de 2012, que té la part dispositiva que, literalment, és com seguix:  
«Condemne Daniel Rozo González com a autor responsable d'una falta de danys, prevista i penada en l'article 625 del Codi Penal, a la pena de dies de multa a raó de sis euros/dia, amb la responsabilitat personal subsidiària d'un dia de privació de llibertat per cada dos quotes no satisfetes, que podrà complir per mitjà de la localització permanent i el pagament de la mitat de les costes processals produïdes, i que, per la via de responsabilitat civil, indemnitze María Sonia Mengibar Martínez amb la quantitat de cent vint-i-un euros amb cinquanta-quatre cèntims (121,54 €).  
Absolc Karime Benlenkadem Manchado de la falta de danys que se li imputava, amb tots els pronunciaments favorables i la declaració d'ofici de la mitat de les costes processals».  
  
I perquè servisca de notificació a les persones esmentades, que es troben en parador desconegut, expedisc este edicte.  
  
Sagunt, 19 de setembre de 2013.- La secretària judicial: Nieves Martínez López.